“Huquqiy axborotni tarqatish va undan foydalanishni ta’minlash to‘g‘risida”gi O‘zbekiston Respublikasi Qonunini amalga oshirish chora-tadbirlari to‘g‘risida

“Huquqiy axborotni tarqatish va undan foydalanishni ta’minlash to‘g‘risida”gi O‘zbekiston Respublikasi Qonuni amalga oshirilishini ta’minlash maqsadida Vazirlar Mahkamasi qaror qiladi:
 1. Ma’lumot uchun qabul qilinsinki, “Huquqiy axborotni tarqatish va undan foydalanishni ta’minlash to‘g‘risida”gi O‘zbekiston Respublikasi Qonuni hamda O‘zbekiston Respublikasi Prezidentining “Qonun hujjatlarini tarqatish tizimini tubdan takomillashtirish chora-tadbirlari to‘g‘risida” 2017-yil 8-fevraldagi PQ-2761-son qaroriga muvofiq:
 normativ-huquqiy hujjatlarning matnlari imzolangan sanadan e’tiboran bir kun mobaynida va zarur bo‘lgan taqdirda ularga doir axborot-tahliliy materiallar (normativ-huquqiy hujjatning konsepsiyasi bayon etilgan tushuntirish xati, o‘zgartish va qo‘shimchalar tushuntirilgan holdagi taqqoslash jadvali va boshqalar) ularni qabul qilgan organlar tomonidan qog‘ozda va elektron shaklda O‘zbekiston Respublikasi Adliya vazirligiga yuboriladi; 
 normativ-huquqiy hujjatlarni va zarur bo‘lgan taqdirda ularga doir axborot-tahliliy materiallarni boshqa davlat organlariga va tashkilotlarga yuborish O‘zbekiston Respublikasi Adliya vazirligi tomonidan ularning matnlarini ular vazirlikka kelib tushgan kuni, O‘zbekiston Respublikasi Vazirlar Mahkamasi tomonidan belgilanadigan ro‘yxat bo‘yicha elektron shaklda yo‘llash orqali amalga oshiriladi. 
 2. Normativ-huquqiy hujjatlar matnlari hamda zarur bo‘lgan taqdirda ularga tegishli axborot-tahliliy materiallar elektron shaklda yuboriladigan davlat organlari va boshqa tashkilotlarning ro‘yxati (keyingi o‘rinlarda Ro‘yxat deb ataladi) 1-ilovaga muvofiq tasdiqlansin.
 3. Belgilansinki, Ro‘yxatda ko‘rsatilgan davlat organlari va boshqa tashkilotlarga normativ-huquqiy hujjatlar hamda zarur bo‘lgan taqdirda ularga tegishli axborot-tahliliy materiallar O‘zbekiston Respublikasi Adliya vazirligi tomonidan xabar beruvchi funksiyali elektron tizim (keyingi o‘rinlarda elektron tizim deb ataladi) orqali yuboriladi.
 4. Ro‘yxatda ko‘rsatilgan davlat organlari va boshqa tashkilotlar:
 normativ-huquqiy hujjatlarni elektron tizim orqali qabul qilib olish va ularni rahbarlar va xodimlar e’tiboriga yetkazish uchun mas’ul shaxsni belgilasinlar;
 o‘zlari qabul qilgan normativ-huquqiy hujjatlarni, shuningdek, o‘z faoliyatiga oid normativ-huquqiy hujjatlarni o‘zlarining rasmiy veb-saytlariga joylashtirib borsin;
 normativ-huquqiy hujjatlarni ular kelib tushgan kuni o‘z tarkibiy va hududiy bo‘linmalariga elektron shaklda yetkazilishini ta’minlasinlar;
 o‘z faoliyatiga oid normativ-huquqiy hujjatlar matnlaridagi normalarning mohiyati va ahamiyatini tushuntirishga doir, jamiyatda huquqiy ong va huquqiy madaniyat darajasini yuksaltirishga qaratilgan zarur ishlarni tashkil etsinlar.
 5. O‘zbekiston Respublikasi Adliya vazirligi:
 davlat organlari va boshqa tashkilotlar tomonidan normativ-huquqiy hujjatlarning elektron tizim orqali o‘z vaqtida qabul qilib olinishi va o‘z tarkibiy va hududiy bo‘linmalariga yetkazilishi ustidan doimiy monitoring va nazoratni amalga oshirsin;
 normativ-huquqiy hujjatlarni qabul qilib olishda va ijrochilarga yetkazishda aniqlangan qoidabuzarliklarni bartaraf etishga qaratilgan choralar ko‘rsin;
 qonun hujjatlarining tarqatilishi, aholi va ijrochilarga ularning mazmun-mohiyati tushuntirilishining amaliy ta’sirini muntazam ravishda hamda har tomonlama monitoring va tahlil qilinishini ta’minlab, zarurat bo‘lganda ularni yanada takomillashtirishga qaratilgan takliflarni belgilangan tartibda kiritsin;
 vazirlik va idoralar, mahalliy ijro etuvchi hokimiyat organlari tomonidan huquqiy axborotni tarqatish va undan foydalanishni ta’minlash bo‘yicha idoraviy normativ-huquqiy baza shakllantirilganligi hamda ushbu sohada qabul qilingan buyruq (qaror)lar asosida amalga oshirilayotgan ishlarning holatini muntazam monitoring va tahlil qilib borsin.
 6. O‘zbekiston Respublikasi Adliya vazirligiga: 
 Ro‘yxatga o‘zgartirish va qo‘shimchalar kiritish;
 zarurat bo‘lgan taqdirda, hujjatning mazmunidan kelib chiqib Ro‘yxatda nazarda tutilmagan tashkilotlarga normativ-huquqiy hujjatlarni yuborish huquqi berilsin.
 7. O‘zbekiston Respublikasi Hukumatining 2-ilovaga muvofiq ayrim qarorlariga o‘zgartirish va qo‘shimchalar kiritilsin.
 8. O‘zbekiston Respublikasi Hukumatining 3-ilovaga muvofiq ba’zi qarorlari o‘z kuchini yo‘qotgan deb hisoblansin.
 9. Mazkur qarorning bajarilishini nazorat qilish O‘zbekiston Respublikasi Adliya vaziri R.Q. Davletov zimmasiga yuklansin.
 1. O‘zbekiston Respublikasi Prezidenti huzuridagi Davlat boshqaruvi akademiyasi
 2. O‘zbekiston Respublikasi Fanlar akademiyasi
 3. O‘zbekiston Badiiy akademiyasi
 4. O‘zbekiston Respublikasi Oliy sudi
 5. O‘zbekiston Respublikasi Vazirlar Mahkamasi huzuridagi Oliy attestatsiya komissiyasi
 6. O‘zbekiston Respublikasi Sudyalar oliy kengashi
 7. O‘zbekiston Respublikasi Bosh prokuraturasi
 8. Qoraqalpog‘iston Respublikasi Jo‘qorg‘i Kenesi
 9. O‘zbekiston Respublikasi Prezidenti Davlat xavfsizlik xizmati
 10. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi huzuridagi Prognozlashtirish va makroiqtisodiy tadqiqotlar instituti 
 11. O‘zbekiston Respublikasi Moliya vazirligi huzuridagi Budjet-soliq tadqiqotlari instituti
 12. O‘zbekiston Respublikasi Prezidenti huzuridagi Strategik va mintaqalararo tadqiqotlar instituti
 13. O‘zbekiston Respublikasi Konstitutsiyaviy sudi
 14. O‘zbekiston Respublikasi Prezidenti huzuridagi Loyiha boshqaruvi milliy agentligi
 15. Inson huquqlari bo‘yicha O‘zbekiston Respublikasi Milliy markazi
 16. O‘zbekiston Respublikasi Davlat xavfsizlik xizmati
 17. O‘zbekiston Respublikasi Hisob palatasi
 18. O‘zbekiston Respublikasi Oliy Majlisining Inson huquqlari bo‘yicha vakili
 19. O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakil
 20. O‘zbekiston Respublikasi Markaziy saylov komissiyasi
 21. O‘zbekiston Respublikasi Markaziy banki
 22. O‘zbekiston Respublikasi Milliy gvardiyasi
 23. O‘zbekiston Respublikasi Prezidenti huzuridagi Davlat xizmatini rivojlantirish agentligi
 24. O‘zbekiston Respublikasi Elektron texnologiyalarini rivojlantirish markazi
 1. O‘zbekiston Respublikasi Madaniyat vazirligi
 2. O‘zbekiston Respublikasi Investitsiyalar va tashqi savdo vazirligi
 3. O‘zbekiston Respublikasi Ichki ishlar vazirligi
 4. O‘zbekiston Respublikasi Oliy va o‘rta maxsus ta’lim vazirligi
 5. O‘zbekiston Respublikasi Maktabgacha ta’lim vazirligi
 6. O‘zbekiston Respublikasi Uy-joy kommunal xizmat ko‘rsatish vazirligi
 7. O‘zbekiston Respublikasi Bandlik va mehnat munosabatlari vazirligi
 8. O‘zbekiston Respublikasi Sog‘liqni saqlash vazirligi
 9. O‘zbekiston Respublikasi Innovatsion rivojlanish vazirligi
 10. O‘zbekiston Respublikasi Tashqi ishlar vazirligi
 11. O‘zbekiston Respublikasi Xalq ta’limi vazirligi
 12. O‘zbekiston Respublikasi Mudofaa vazirligi
 13. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi
 14. O‘zbekiston Respublikasi Favqulodda vaziyatlar vazirligi
 15. O‘zbekiston Respublikasi Qishloq xo‘jaligi vazirligi
 16. O‘zbekiston Respublikasi Moliya vazirligi
 17. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi
 18. O‘zbekiston Respublikasi Sportni rivojlantirish vazirligi 
 181. O‘zbekiston Respublikasi Turizm va madaniy meros vazirligi
 19. O‘zbekiston Respublikasi Suv xo‘jaligi vazirligi
 20. O‘zbekiston Respublikasi Qurilish vazirligi
 21. O‘zbekiston Respublikasi Transport vazirligi
 22. O‘zbekiston Respublikasi Mahalla va nuroniylarni qo‘llab-quvvatlash vazirligi
 1. O‘zbekiston Respublikasi Veterinariya va chorvachilikni rivojlantirish davlat qo‘mitasi
 2. O‘zbekiston Respublikasi Avtomobil yo‘llari davlat qo‘mitasi
 4. O‘zbekiston Respublikasi Davlat geologiya va mineral resurslar qo‘mitasi
 5. O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi
 7. O‘zbekiston Respublikasi O‘rmon xo‘jaligi davlat qo‘mitasi
 8. O‘zbekiston Respublikasi Mudofaa sanoati davlat qo‘mitasi
 10. O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasi
 11. O‘zbekiston Respublikasi Davlat statistika qo‘mitasi
 13. O‘zbekiston Respublikasi Ekologiya va atrof muhitni muhofaza qilish davlat qo‘mitasi
 14. O‘zbekiston Respublikasi Davlat soliq qo‘mitasi
 15. O‘zbekiston Respublikasi Davlat bojxona qo‘mitasi
 16. O‘zbekiston Respublikasi Oila va xotin-qizlar davlat qo‘mitasi 
 2. O‘zbekiston Respublikasi “O‘zarxiv” agentligi
 3. “O‘zbekkino” Milliy agentligi
 4. Axborot va ommaviy kommunikatsiyalar agentligi
 5. O‘zbekiston standartlashtirish, metrologiya va sertifikatlashtirish agentligi
 6. O‘zbekiston Respublikasi Transport vazirligi huzuridagi Fuqaro aviatsiyasi agentligi
 7. O‘zbekiston Respublikasi Yoshlar ishlari agentligi. 
 8. O‘zbekiston Respublikasi O‘simliklar karantini va himoyasi agentligi
 1. O‘zbekiston Respublikasi Vazirlar Mahkamasi huzuridagi Din ishlari bo‘yicha qo‘mita
 2. O‘zbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan do‘stlik aloqalari qo‘mitasi
 3. O‘zbekiston Respublikasi Vazirlar Mahkamasi huzuridagi Davlat zaxiralarini boshqarish qo‘mitasi
 1. O‘zbekiston Respublikasi Vazirlar Mahkamasi huzuridagi Davlat personallashtirish markazi
 2. O‘zbekiston Respublikasi Vazirlar Mahkamasi huzuridagi Davlat test markazi
 3. O‘zbekiston Respublikasi Sudyalar oliy kengashi huzuridagi Odil sudlov muammolarini o‘rganish tadqiqot markazi
 4. O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi
 6. O‘zbekiston Respublikasi Prezidenti Administratsiyasi huzuridagi Iqtisodiy tadqiqotlar va islohotlar markazi
 2. O‘zbekiston Respublikasi Vazirlar Mahkamasi huzuridagi Yer qa’rini geologik o‘rganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi
 4. O‘zbekiston Respublikasi Transport vazirligi huzuridagi Yo‘l-qurilish ishlari sifatini nazorat qilish inspeksiyasi
 5. O‘zbekiston Respublikasi Elektr energetikada nazorat bo‘yicha davlat inspeksiyasi
 6. O‘zbekiston Respublikasi Transport vazirligi huzuridagi Temir yo‘llarda yuk va yo‘lovchilar tashish xavfsizligini nazorat qilish inspeksiyasi
 8. Vazirlar Mahkamasi huzuridagi Ta’lim sifatini nazorat qilish davlat inspeksiyasi
 10. O‘zbekiston Respublikasi Vazirlar Mahkamasi huzuridagi O‘zbekiston neft mahsulotlari va gazdan foydalanishni nazorat qilish davlat inspeksiyasi
 1. “O‘zdonmaxsulot” aksiyadorlik kompaniyasi
 3. “O‘zavtosanoat” aksiyadorlik jamiyati
 6. “O‘zbekgidroenergo” aksiyadorlik jamiyati
 7. “O‘zbekiston temir yo‘llari” aksiyadorlik jamiyati
 8. “O‘zbekneftgaz” aksiyadorlik jamiyati
 9. “O‘zbekenergo” aksiyadorlik jamiyati
 10. “O‘zsharobsanoat” aksiyadorlik jamiyati
 11. “O‘zkimyosanoat” aksiyadorlik jamiyati
 12. “O‘zpaxtasanoat” aksiyadorlik jamiyati
 13. “O‘zsanoatqurilishmateriallari” uyushmasi
 131. “O‘zagroservis” aksiyadorlik jamiyati
 15. “O‘zbekbaliqsanoat” uyushmasi
 16. “O‘zbekipaksanoat” uyushmasi
 17. “O‘zbekiston asalarichilari” uyushmasi
 18. “O‘zbekoziqovkatzaxira” uyushmasi
 19. “O‘zcharmsanoat” uyushmasi
 20. “O‘zto‘qimachiliksanoat” uyushmasi
 21. Yong‘oq ishlab chiqaruvchilar va eksport qiluvchilar uyushmasi
 22. “O‘zeltexsanoat” uyushmasi.
 1. Qoraqalpog‘iston Respublikasi Vazirlar Kengashi
 2. Viloyatlar va Toshkent shahar hokimliklari
 1. O‘zbekiston Respublikasi Vazirlar Mahkamasi huzuridagi Respublika yo‘l jamg‘armasi
 2. O‘zbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni qo‘llab-quvvatlash davlat jamg‘armasi
 3. O‘zbekiston Respublikasi Vazirlar Mahkamasi huzuridagi Davlat xaridi uchun qishloq xo‘jaligi mahsulotlarini yetishtirish va qishloq xo‘jaligini texnika bilan jihozlashni maqsadli moliyalashtirish jamg‘armasi
 4. O‘zbekiston Respublikasi Vazirlar Mahkamasi huzuridagi Sug‘oriladigan yerlarning meliorativ holatini yaxshilash jamg‘armasi
 5. Kichik biznes va xususiy tadbirkorlik subyektlari eksportini qo‘llab-quvvatlash jamg‘armasi
 6. O‘zbekiston Respublikasi Tiklanish va taraqqiyot jamg‘armasi 
 1. O‘zbekiston “Mahalla” xayriya jamoat fondi 
 4. O‘zbekiston Respublikasi Nodavlat notijorat tashkilotlari milliy uyushmasi
 5. O‘zbekiston elektron ommaviy axborot vositalari milliy uyushmasi
 6. Fuqarolik jamiyati shakllanishini monitoring qilish mustaqil instituti
 7. O‘zbekiston Mustaqil bosma ommaviy axborot vositalari va axborot agentliklarini qo‘llab-quvvatlash va rivojlantirish jamoat fondi
 8. O‘zbekiston Respublikasi Advokatlar palatasi
 9. O‘zbekiston Kasaba uyushmalari federatsiyasi Kengashi
 10. O‘zbekiston fermer, dehqon xo‘jaliklari va tomorqa yer egalari kengashi
 11. O‘zbekiston Yozuvchilar uyushmasi
 12. O‘zbekiston jurnalistlar ijodiy uyushmasi
 13. O‘zbekiston Respublikasi Savdo-sanoat palatasi
 14. O‘zbekiston Musulmonlar idorasi
 15. O‘zbekiston faxriylarining ijtimoiy faoliyatini qo‘llab-quvvatlash “Nuroniy” jamg‘armasi
 16. Iste’molchilar huquqlarini himoya qilish jamiyatlari federatsiyasi
 17. “Taraqqiyot strategiyasi” markazi
 18. “Ijtimoiy fikr” jamoatchilik Markazi
 1. “O‘zbekiston havo yo‘llari” Milliy aviakompaniyasi
 2. Alisher Navoiy nomidagi O‘zbekiston Milliy kutubxonasi
 3. O‘zbekiston Milliy teleradiokompaniyasi
 4. O‘zbekiston Milliy axborot agentligi
 5. Mehnat va ijtimoiy munosabatlar akademiyasi.
 1. Vazirlar Mahkamasining 1997-yil 9-oktabrdagi 469-son qarori bilan tasdiqlangan Vazirliklar, davlat qo‘mitalari va idoralar tomonidan qabul qilingan normativ-huquqiy hujjatlarni huquqiy ekspertizadan va davlat ro‘yxatidan o‘tkazish to‘g‘risidagi Nizomning (O‘zbekiston Respublikasi QT, 1997-y., 10-son, 33-modda) 20-bandi quyidagi tahrirda bayon etilsin:
 “20. Davlat ro‘yxatidan o‘tkazilgan me’yoriy hujjatlar O‘zbekiston Respublikasi Adliya vazirligi tomonidan ular davlat ro‘yxatidan o‘tkazilgan kuni O‘zbekiston Respublikasi Vazirlar Mahkamasi tomonidan tasdiqlangan Normativ-huquqiy hujjatlar matnlari hamda zarur bo‘lgan taqdirda ularga tegishli axborot-tahliliy materiallar elektron shaklda yuboriladigan davlat organlari va boshqa tashkilotlarning ro‘yxati bo‘yicha davlat organlari va tashkilotlarga yuboriladi. 
 Vazirliklar va idoralar, o‘z vakolatlari doirasida o‘zlari tomonidan qabul qilingan me’yoriy hujjatlar matnlari tarqatilishini ta’minlashi shart.
 Vazirliklar va idoralar o‘zlari tomonidan qabul qilingan me’yoriy hujjatlarni (zarur bo‘lgan taqdirda, axborot-tahliliy materiallari bilan birga) ular rasman e’lon qilingandan keyin bir kundan kechikmay o‘zlarining rasmiy veb-saytlarida joylashtirishga majburdir.
 Vazirliklar, davlat qo‘mitalari va idoralar tomonidan qabul qilingan me’yoriy hujjatlarni davlat ro‘yxatidan o‘tkazishning holati to‘g‘risidagi ma’lumotlar “Xalq so‘zi” — “Narodnoye slovo” gazetalarida muntazam ravishda e’lon qilib borilishi shart”.
 1. Vazirlar Mahkamasining “Qonun hujjatlarini turkumlashni takomillashtirish va huquqiy axborotlarni tarqatishni tartibga solish chora-tadbirlari to‘g‘risida” 2000-yil 5-avgustdagi 304-son qarori (O‘zbekiston Respublikasi QT, 2000-y., 8-son, 47-modda).
 2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2005-yil 26-maydagi 135-son qaroriga (O‘zbekiston Respublikasi QT, 2005-y., 5-son, 30-modda) ilovaning 6-bandi.
 3. Vazirlar Mahkamasining “O‘zbekiston Respublikasi Qonun hujjatlari ma’lumotlari milliy bazasidan keng foydalanishni ta’minlash chora-tadbirlari to‘g‘risida” 2009-yil 31-dekabrdagi 340-son qarorining (O‘zbekiston Respublikasi QT, 2009-y., 12-son, 83-modda) 6-bandi va qarorga ilova.
 4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek ba’zilarini o‘z kuchini yo‘qotgan deb hisoblash to‘g‘risida (“Normativ-huquqiy hujjatlar to‘g‘risida”gi O‘zbekiston Respublikasi Qonuniga o‘zgartish va qo‘shimchalar kiritish haqida” O‘zbekiston Respublikasining 2012-yil 24-dekabrdagi O‘RQ-342-son Qonuni)” 2013-yil 7-dekabrdagi 323-son qaroriga (O‘zbekiston Respublikasi QT, 2013-y., 12-son, 88-modda) ilovaning 3-bandi.
 5. Vazirlar Mahkamasining “Tadbirkorlik sohasida normativ-huquqiy hujjatlarni qabul qilish va tarqatish tartibi takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “O‘zbekiston Respublikasida investitsiya iqlimi va ishbilarmonlik muhitini yanada takomillashtirishga doir qo‘shimcha chora-tadbirlar to‘g‘risida” 2014-yil 7-apreldagi PF-4609-son Farmoni)” 2014-yil 8-iyuldagi 183-son qaroriga (O‘zbekiston Respublikasi QT, 2014-y., 7-son, 68-modda) ilovaning 2-bandi.